COM7 ดีด 4% โบรกแนะ “ซื้อ” เป้า 40.3 บ. ลุ้น Q1 โกยกำไร 843 ล้าน
COM7 ดีด 4% โบรกชี้กำไรไตรมาส 1/66 แตะ 843 ล้านบาท โต 8% รับยอดขายไอโฟน 14 โตแกร่ง ยังคงแนะนำ “ซื้อ” ราคาเป้าหมาย 40.3 บาท
COM7 ดีด 4% โบรกชี้กำไรไตรมาส 1/66 แตะ 843 ล้านบาท โต 8% รับยอดขายไอโฟน 14 โตแกร่ง ยังคงแนะนำ “ซื้อ” ราคาเป้าหมาย 40.3 บาท
7 เม.ย. 2566

ผู้สื่อข่าวรายงานว่า วันนี้ (23 ก.พ.66) ราคาหุ้น บริษัท คอมเซเว่น จำกัด (มหาชน) หรือ COM7 ล่าสุด ณ เวลา 10:32 น. อยู่ที่ระดับ 28 บาท บวก 1 บาท หรือ 3.70% สูงสุดที่ระดับ 28.25 บาท ต่ำสุดที่ระดับ 27 บาท ด้วยมูลค่าซื้อขาย 231.81 ล้านบาท

บล.เมย์แบงก์ ระบุในบทวิเคราะห์วันนี้ (5 เม.ย.66) ประเมิน COM7 ว่าแนวโน้มกำไรสุทธิหลักไตรมาส 1/66 อยู่ที่ 843 ล้านบาท เพิ่มขึ้น 8% เมื่อเทียบกับงวดเดียวกันของปีก่อนจากรายได้ 1.73 หมื่นล้านบาท เพิ่มขึ้น 18% เมื่อเทียบกับงวดเดียวกันของปีก่อน โดยการเติบโตของรายได้ที่แข็งแกร่งเมื่อเทียบกับงวดเดียวกันของปีก่อนน่าจะได้รับแรงหนุนจาก 1) ยอดขายที่เติบโตแรงของ iPhone 14 Pro และ Pro Max (กลับมาผลิตในจีนอีกครั้งในเดือน ม.ค.66)
2) มาตรการลดหย่อนภาษีของรัฐบาลสำหรับการใช้จ่ายของผู้บริโภคในช่วงเดือนม.ค.-ก.พ. ทั้งนี้กำไรหลักไตรมาส 1/66 คิดเป็น 23% ของประมาณการทั้งปี
ทั้งนี้ ยังคงคำแนะนำ “ซื้อ” หุ้นมีราคาเป้าหมายที่ 40.3 บาท